**Маңғыстау облысының денсаулық сақтау басқармасы мемлекеттік мекемесінің 2021 жылғы 14 маусымдағы  
№ 194 бұйрығына  
2-қосымша**

**Маңғыстау облысының денсаулық сақтау басқармасының «Маңғыстау облыстық ауруханасы» шаруашылық жүргізу құқығындағы  
мемлекеттік коммуналдық кәсіпорнындағы байқау кеңесі туралы  
ереже**

**1. Жалпы ережелер**

1. Маңғыстау облысының денсаулық сақтау басқармасының «Маңғыстау облыстық ауруханасы» шаруашылық жүргізу құқығындағы  
мемлекеттік коммуналдық кәсіпорнындағы байқау кеңесі туралы ереже (бұдан әрі Ереже) "Мемлекеттік мүлік туралы" Қазақстан Республикасының 2011 жылғы 1 наурыздағы [Заңына](https://adilet.zan.kz/kaz/docs/Z1100000413#z0) сәйкес әзірленді және Маңғыстау облысының денсаулық сақтау басқармасының «Маңғыстау облыстық ауруханасы» шаруашылық жүргізу құқығындағы мемлекеттік коммуналдық кәсіпорнындағы байқау кеңесінің (бұдан әрі – Байқау кеңесі) қызметі мен мәртебесін айқындайды.

2. Байқау кеңесі өз қызметінде Қазақстан Республикасының қолданыстағы заңнамасын, Маңғыстау облысының денсаулық сақтау басқармасының «Маңғыстау облыстық ауруханасы» шаруашылық жүргізу құқығындағы мемлекеттік коммуналдық кәсіпорнындағы Жарғысын (бұдан әрі Кәсіпорын), осы Ережені және басқа да нормативтік құқықтық актілерді басшылыққа алады.

2. **Байқау кеңесінің төрағасы**

3. Байқау кеңесінің төрағасы байқау кеңесі мүшелері арасынан байқау кеңесі мүшелерінің көпшілік даусымен сайланады. Кәсіпорын басшысы байқау кеңесінің төрағасы сайлану үшін үміткер болып табылмайды.

4. Байқау кеңесінің төрағасы болмаған жағдайда, ағымдағы отырыс шеңберіндегі оның функцияларын уақытша байқау кеңесінің тиісті шешімі негізінде байқау кеңесінің мүшелерінің бірі жүзеге асырады.

5. Байқау кеңесі Байқау кеңесі төрағасының орынбасарын сайлауға құқылы.

6. Байқау кеңесінің төрағасы:

1) Байқау кеңесінің жұмысын ұйымдастырады және Байқау кеңесі шешімдерінің іске асырылуына жалпы бақылауды жүзеге асырады;

2) Байқау кеңесі отырыстарының күн тәртібін қалыптастырады;

3) Байқау кеңесі отырыстарын шақырады және оларда төрағалық етеді;

4) Байқау кеңесі атынан шығатын құжаттарға қол қояды;

5) Байқау кеңесінің ұстанымын ұсынады және уәкілетті органының – Маңғыстау облысы денсаулық сақтау басқармасының (бұдан әрі –Денсаулық сақтау басқармасы) алдында байқау кеңесінің қызметі туралы, кәсіпорынның жалпы жағдайы туралы және кәсіпорынның көздеген мақсатына жетуге бағытталған қабылданған шаралар туралы есеп береді;

6) Кәсіпорынның атынан еңбек шартын, материалдық жауапкершілік туралы шартты және байқау кеңесінің мүшелерімен жасалған өзге де шарттарды жасасады;

7) Қазақстан Республикасының қолданыстағы заңнамасымен және Байқау кеңесі шешімімен анықталған басқада қызметтерді жүзеге асырады.

3. **Байқау кеңесінің хатшысы**

7. Байқау кеңесінің хатшысы Кәсіпорынның қызметкері болып табылады және Байқау кеңесінің мүшесі болып табылмайды.

8. Байқау кеңесінің хатшысы:

1) Байқау кеңесіне есеп береді, оның отырыстарын дайындау мен өткізуді, отырысқа материалдарды ресімдеуді қамтамасыз етеді және Байқау кеңесі мүшелерінің отырыс материалдарына қол жеткізуін қамтамасыз етуге бақылау жүргізеді;

2) Байқау кеңесі төрағасының тапсырмасы бойынша Байқау кеңесінің мүшелерін Байқау кеңесінің кезекті және кезектен тыс отырыстарын өткізу туралы хабардар етеді;

3) Байқау кеңесінің мүшелері мен төрағасын Байқау кеңесі мүшелерінің олардың міндеттерін тиісінше орындауы үшін маңызы бар қажетті ақпараттармен және құжаттамалармен қамтамасыз етеді;

4) Байқау кеңесіне жіберілген хат-хабарды тіркеуді жүзеге асырады және тиісті жауаптарды дайындауды ұйымдастырады;

5) Байқау кеңесі және Байқау кеңесінің төрағасы берген құжаттарды ресімдейді және оларды Байқау кеңесі мүшелеріне және басқа да Кәсіпорын басқару органдарының лауазымды тұлғаларына, уәкілетті органға ұсынуды қамтамасыз етеді;

6) Байқау кеңесі қабылдаған шешімдердің орындалуын бақылауды, байқау кеңесінің төрағасын байқау кеңесінің шешімдерін тиісінше орындау / орындамау туралы уақтылы хабардар етуді қамтамасыз етеді;

7) Байқау кеңесі отырыстарының хаттамаларын жүргізеді және оларды 1-қосымшаға сәйкес тіркейді;

8) 2-қосымшаға сәйкес ресімделген, қолымен және кәсіпорынның мөрімен куәландырылған байқау кеңесі хаттамалары мен шешімдерінің көшірмелерін береді;

9) сырттай дауыс беру жолымен Байқау кеңесі қабылдаған шешімдер туралы Байқау кеңесі мүшелерін хабардар етеді;

10) Байқау кеңесі мүшелеріне, күн тәртібіндегі мәселелер бойынша шешім қабылдау үшін қажетті ақпаратты уақытылы жеткізу үшін қажетті шараларды қабылдайды;

11) Байқау кеңесі қызметінің есебін құрайды;

12) Байқау кеңесі хатшысының құзыреті мен қызметі Кәсіпорынның ішкі құжаттарымен айқындалады.

4. **Байқау кеңесі мүшелері**

9. Байқау кеңесі мүшелерінің саны тақ болуға әрі бір-бірімен және Кәсіпорын басшысымен жақын туыстық және жекжаттық қатынастарда болмайтын 5 адамнан құрылуға тиіс.

10. Кәсіпорын басшысын қоспағанда, байқау кеңесінің мүшелері Кәсіпорын жұмыскерлерінің штатына кірмейді.

11. Байқау кеңесінің мүшелері:

      1) отырыстарға қатысады;

      2) өз қызметін орындау үшін қажетті, Кәсіпорынның қызметі туралы толық және нақты ақпаратты алады. Кәсіпорынның құжаттарымен танысады, құжаттардың, сондай-ақ құрылымдық бөлімшелер мен өңірлік филиалдар құжаттарының көшірмелерін алады;

      3) Байқау кеңесінің кезектен тыс отырысын шақырады;

      4) Байқау кеңесінің шешіміне жазбаша түрде ескерту ұсынады;

      5)Қазақстан Республикасының қолданыстағы заңнамасында, Кәсіпорының Жарғысында және осы Ережеде қарастырылған өзге де құқықтарды жүзеге асырады.

12. Байқау кеңесінің құрамына уәкілетті органның өкілдері, кәсіпорынның директоры және Қазақстан Республикасының заңнамасына сәйкес конкурстық негізде сайланатын адамдар кіреді. Денсаулық сақтау саласындағы шаруашылық жүргізу құқығындағы мемлекеттік кәсіпорындардағы байқау кеңесі құрамының кемінде отыз пайызы байқау кеңесінің тәуелсіз мүшелері болуға тиіс.

13. Кәсіпорынның байқау кеңесінің өкілеттік мерзімі үш жылды құрайды. Кәсіпорынның байқау кеңесі мүшесінің өкілеттігі байқау кеңесі мүшесінің өкілеттігін мерзімінен бұрын тоқтату туралы байқау кеңесінің шешіміне сәйкес байқау кеңесі мүшесінің жазбаша өтініші негізінде мерзімінен бұрын тоқтатылуы мүмкін.

14. Байқау кеңесінің уәкілетті органы – Байқау кеңесі мүшелерінің қызметін бағалауды жүзеге асыратын Маңғыстау облысының денсаулық сақтау басқармасының мемлекеттік мекемесі (бұдан әрі – уәкілетті орган) болып табылады. Байқау кеңесі мүшелерінің қызметін бағалау нәтижесі бойынша уәкілетті орган Байқау кеңесі мүшелеріне сыйақы төлеу туралы шешім қабылдайды. Кәсіпорын басшысы мен мемлекеттік қызметші болып табылатын Байқау кеңесінің мүшелеріне сыйақы төленбейді.

      15. Байқау кеңесі мүшелерінің қызметін бағалау және Байқау кеңесі мүшелеріне сыйақы төлеу лимитін айқындау тәртібі "Байқау кеңесі мүшелерінің қызметін бағалау және байқау кеңесінің мүшелеріне сыйақы төлеу лимитін айқындау қағидаларын бекіту туралы" Қазақстан Республикасы Ұлттық экономика министрінің 2015 жылғы 20 ақпандағы № 115 [бұйрығымен](https://adilet.zan.kz/kaz/docs/V1500010499#z0) анықталады.

      16. Байқау кеңесі мүшесінің өкілеттілігі Байқау кеңесі мүшесінің өкілеттілігін мерзімінен бұрын тоқтату туралы Байқау кеңесінің шешіміне сәйкес оның жазбаша өтініші негізінде мерзімінен бұрын тоқтатылуы мүмкін.

      17. Байқау кеңесінің мүшесіне өз дауысын Байқау кеңесінің басқа мүшесіне немесе басқа жеке тұлғаға (сенімхат бойынша) беруге рұқсат етілмейді.

      18. Байқау кеңесінің әрбір мүшесі дауыс беру кезінде бір дауысқа ие болады. Дауыстар тең болған жағдайда Байқау кеңесі төрағасының дауысы шешуші дауыс болып табылады.

      19. Байқау кеңесінің шешімдері жазбаша нысанда ресімделеді және Байқау кеңесінің барлық мүшелерімен қол қойылады.

20. Байқау кеңесінің мүшесі шешім қабылдаған кезде Қазақтан Республикасының заңнамасын басшылыққа алуға тиіс. Байқау кеңесінің мүшелеріне шешімдер қабылдаған кезде жеке мүддесін көздеуіне, сондай-ақ Кәсіпорынның коммерциялық мүмкіндіктерін жеке мақсаттарында пайдалануына тыйым салынады.

21. Байқау кеңесінің мүшелері Байқау кеңесі қабылдаған Кәсіпорын залалға ұшырауына әкеп соқтырған шешімге қарсы дауыс берсе немесе дауыс беруге қатыспаса, жауапкершіліктен босатылады.

5. **Байқау кеңесінің өкілеттігі**

22. Байқау кеңесі:

1) уәкілетті органға Кәсіпорынның даму жоспарының жобасы, оған өзгерістер мен толықтырулар енгізу бойынша қорытынды береді;

2) даму жоспарының орындалуы туралы есептің жобасын келіседі, Кәсіпорынның жылдық қаржы есептілігін алдын-ала бекітеді;

3) демеушілік және қайырымдылық көмектер мен қосымша көздерден алынған қаражатты, оның ішінде Кәсіпорын иелігінде қалған таза табыстың бір бөлігін бөлу туралы шешім қабылдайды;

4) бюджет қаражаты мен қосымша көздерден алынған қаражаттың нысаналы пайдаланылуын бақылау үшін Кәсіпорынның және оның құрылымдық бөлімшелерінің құжаттамасымен кедергісіз танысады және көрсетілген қаражаттың нысаналы пайдаланылуын тексеруді жүзеге асыру үшін уәкілетті органға ұсыныстар енгізеді;

5) Кәсіпорын басшысын тағайындау және онымен еңбек шартын бұзу мәселелері бойынша уәкілетті органның ұсыныстарын келіседі;

      6) ұжымдық шартты әзірлеуге қатысады және қосымша қаражаты көздерінен Кәсіпорын даму жоспарында бекітілген қаражат шегінде Кәсіпорын қызметкерлерінің, басшысының, оның орынбасарларының, бас бухгалтердің лауазымдық жалақыларына үстемақы белгілеу, сыйлықақы беру және материалдық көмек көрсету бөлігінде шешімдер қабылдайды;

     7) Байқау кеңесінің хатшысын тағайындайды, оның өкілеттілік мерзімін және жалақысының мөлшерін айқындайды, оның өкілеттілігін мерзімінен бұрын тоқтатады;

8) уәкілетті органға Кәсіпорын Жарғысына өзгерістер мен толықтырулар енгізу туралы ұсыныстар енгізеді;

9) Кәсіпорын қызметінің басым бағыттары бойынша ұсыныстар әзірлейді;

      10) уәкілетті органға Кәсіпорынның басқа заңды тұлғаларға қатысуы туралы ұсыныстар енгізеді;

      11) уәкілетті органға Кәсіпорынның филиалдарын, өкілдіктерін құру және жабу туралы ұсыныстар енгізеді;

12) уәкілетті органға шаруашылық жүргізу құқығындағы мемлекеттік кәсіпорынның филиалдарын, өкілдіктерін құру және жабу жөнінде ұсыныстар енгізеді;

      13) Кәсіпорынның ішкі қызметін реттейтін құжаттарды бекітеді;

      14) Кәсіпорын директорының бос лауазымына конкурс өткізеді;

      15) конкурс нәтижелері бойынша уәкілетті органға Кәсіпорын директоры лауазымына тағайындауға кандидатураны ұсынады;

      16) уәкілетті органның Кәсіпорын директорымен еңбек шартын бұзу туралы шешімін келіседі;

      17) Кәсіпорынның ішкі аудит қызметінің сандық құрамын, өкілеттік мерзімін айқындайды, оның басшысы мен мүшелерін тағайындайды, сондай-ақ олардың өкілеттіктерін мерзімінен бұрын тоқтатуға құқығы бар, ішкі аудит қызметінің жұмыс тәртібін, еңбекке ақы мөлшері мен шарттары және ішкі аудит қызметі қызметкерлеріне сыйлықақы беруді анықтайды;

      18) Кәсіпорынның ұйымдық құрылымын бекітеді;

      19) Кәсіпорын немесе оның қызметі туралы қызметтік, коммерциялық немесе заңмен қорғалатын өзге де құпияны құрайтын ақпаратты айқындайды;

      20) "Мемлекеттік мүлік туралы" Қазақстан Республикасының Заңында және (немесе) кәсіпорынның жарғысында көзделген, уәкілетті органның ерекше құзыретіне жатпайтын өзге де өкілеттіктерді жүзеге асырады.

6. **Байқау кеңесі мүшелеріне ақпаратты ұсыну тәртібі**

      23. Байқау кеңесі мүшелерінің талап етуі бойынша Кәсіпорын құрылымдық бөлімшелері Байқау кеңесінің құзіретіне жататын мәселелер бойынша ақпарат ұсынады.

      24. Ақпаратты ұсыну туралы талап Кәсіпорын басшысына Кәсіпорын орналасқан жері бойынша тиісті жазбаша хабарлама жіберу арқылы ұсынылады. Жазбаша хабарламада талап етілетін ақпаратқа немесе талап етілетін құжатқа сілтеме қамтылуы тиіс.

      25.  Кәсіпорын басшысы Байқау кеңесі мүшелеріне Байқау кеңесі мүшелерінің тізімінде көрсетілген мекенжай бойынша сұратылған ақпарат құпия болып табылмаса, Байқау кеңесі мүшелеріне сұратылып отырған ақпарат пен құжаттарды үш жұмыс күннен кем емес мерзімде береді.

      26. Құпия сипаттағы бухгалтерлік және басқа да ақпаратпен Байқау кеңесінің мүшелері бес жұмыс күн бұрын Кәсіпорын атқарушы органын осы туралы жазбаша хабарлаған соң, Кәсіпорынның орналасқан жерінде танысуға құқылы.

**7. Байқау кеңесі мүшелерінің жауапкершілігі**

      27. Байқау кеңесінің мүшелері өздерінің іс-әрекеттерінен (әрекетсіздігінен) Кәсіпорын залалға ұшырауына әкеп соқтыратын зиян үшін Қазақстан Республикасының заңнамасына сәйкес Кәсіпорын мен уәкілетті органы (жергілікті атқарушы орган) алдында жауаптылықта болады.

      28. Байқау кеңесінің төрағасы Байқау кеңесі отырыстарының хаттамалары мен материалдарында қамтылған ақпараттың толықтығы мен дұрыстылығына жауапты болады. Көрінеу жалған және дәйексіз ақпарат ұсынған жағдайда, Байқау кеңесінің төрағасы тәртіптік жауапкершілікке тартылады.

      29. Байқау кеңесінің мүшелері Байқау кеңесі қабылдаған Кәсіпорын залалға ұшырауына әкеп соқтырған шешімге қарсы дауыс берсе немесе дауыс беруге қатыспаса, жауапкершіліктен босатылады.

**8. Қорытынды ережелер**

      30. Байқау кеңесі өз қызметін мынадай негіздер бойынша тоқтатады:

      1) ол соның негізінде құрылған Кәсіпорынның қызметі тоқтатылған күнінен бастап;

      2) жергілікті арқарушы органның шешімі жағдайында;

      3) олар құрылатын Кәсіпорын қойылатын өлшемдерге сәйкес келмеген жағдайда.

      31. Жаңа Кәсіпорын құрылғаннан кейін екі айдан кешіктірмей осы Ережеге сәйкес онда Байқау кеңесі құрылады.

**«Маңғыстау облысының денсаулық сақтау басқармасы»ММ 20\_\_ жылғы «\_\_\_» \_\_\_\_\_\_\_ № \_\_\_\_ бұйрығымен бекітілген «Маңғыстау облыстық ауруханасы» ШЖҚ МКК байқау кеңесі туралы Ережесіне**

**1-қосымша**

**«Маңғыстау облыстық ауруханасы» ШЖҚ МКК**

**байқау кеңесі шешімдерін тіркеу**

**ЖУРНАЛЫ**

|  |  |  |  |  |  |  |  |
| --- | --- | --- | --- | --- | --- | --- | --- |
| **р/н** | **Хаттама**  **№** | **Байқау кеңесінің (күндізгі/сырттай) отырысы өткізілген күн** | **Күн тәртібі** | **Қатысқандар** | **Қатыспағандар** | **Шешім** | **Шешімнің орындалғаны туралы белгі** |
| **1** | **2** | **3** | **4** | **5** | **6** | **7** | **8** |

**«Маңғыстау облысының денсаулық сақтау басқармасы»ММ 20\_\_ жылғы «\_\_\_» \_\_\_\_\_\_\_ № \_\_\_\_ бұйрығымен бекітілген «Маңғыстау облыстық ауруханасы» ШЖҚ МКК байқау кеңесі туралы Ережесіне**

**2-қосымша**

**«Маңғыстау облыстық ауруханасы» ШЖҚ МКК**

**байқау кеңесі шешімнен**

**КӨШІРМЕ**

Ақтау қ. №\_\_\_\_\_ «\_\_\_»\_\_\_\_\_\_\_\_\_\_ 202\_ж.

(хаттама нөмірі)

**КҮН ТӘРТІБІНДЕ:**

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ШЕШІМ:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Байқау кеңесінің хатшысы \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Т.А.Ә.

М.О. (қол қою міндетті)